Alvar Aalto

Hugo Henrik Alvar Aalto (conoixito como Alvar Aalto), naixito de Kuortane (Ostrobotnia d'o Sud) o 3 de febrero de 1898 y muerto en Helsinki l'11 de mayo de 1976, estió un arquitecto y disenyador de muebles finlandés, considerato uno d'os mas importants arquitectos d'o sieglo XX, y miembro d'a dita Arquitectura moderna.

 Formación y primeras anyadas 
Estudió Arquitectura en a Escuela Politecnica de Helsinki, a capital d'o país, a on se graduó en 1921. Dimpués d'a suya graduación, fació un largo viache d'estudios por Europa. En 1923 ubrió o suyo primer despacho d'arquitecto, y en 1925 casó con Aino Marsio, que sería dimpués a suya colaboradora en a suya obra dica la muerte d'Aino en 1949.

 A suya consagración 
En 1928 partecipó en o Congreso Internacional d'Arquitectura Moderna, y dimpués se tresladó ta os Estaus Unius, a on estió profesor, en l'Instituto Tecnolochico de Massachusetts (MIT).

Estió uno d'os primers y o prencipal arquitecto miembro d'o dito Movimiento Moderno en l'arquitectura d'Escandinavia.

Tamién destacó como disenyador de muebles.

 Caracteristicas d'a suya obra 
Aalto integraba l'arquitectura en o paisache d'arredol, formando asinas un conchunto armonico entre os dos. Os suyos materials favoritos yeran o ladriello y a fusta.

 Muerte 
Alva Aalto morió en Helsinki l'11 de mayo de 1976.

 Vinclos externos 

  /  Pachina web oficial.
  Biografía y prochectos.
  ADAO - Portalada web de l'Arquitectura Organica.
  Alvar Aalto en The Internet Name Database.
  /  Empresa fabricant de muebles fundata por Alvar Aalto, con muitos muebles disenyatos por Aalto.

Categoría:Arquitectos de Finlandia
Categoría:Arquitectos de l'Arquitectura Moderna
Categoría:Disenyadors de Finlandia
Categoría:Naixius d'Ostrobotnia d'o Sud
Categoría:1898 (naixencias)
Categoría:1976 (muertes)